Diari Oficial de la Generalitat Valenciana


Sumari del DOGV 5888, del 07-11-2008 (2008/12289)

ORDE de 30 d'octubre de 2008, de la Conselleria d'Educació, per la qual es modifica l'Orde de 7 de febrer de 2008, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenrotllament tecnològic a la Comunitat Valenciana, modificada per l'Orde de 30 de juny de 2008.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12776


Data del document
:   30-10-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * centre d'investigació
    * projecte d'investigació
    * suport econòmic
    * universitat
    * investigació científica
    * personal d'investigació
    * assignació per estudis

ORDE de 30 d'octubre de 2008, de la Conselleria d'Educació, per la qual es modifica l'Orde de 7 de febrer de 2008, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenrotllament tecnològic a la Comunitat Valenciana, modificada per l'Orde de 30 de juny de 2008. [2008/12220]  
En el Diari Oficial de la Comunitat Valenciana número 5706, de data 19 de febrer, va ser publicada l'Orde de 7 de febrer de 2008, del conseller d'Educació, per la qual es publiquen les línies pressupostàries i es determinen els crèdits que han de finançar diferents ajudes i beques.  
La dita orde va ser modificada per l'Orde de 30 de juny de 2008, de la Conselleria d'Educació, publicada en el Diari Oficial de la Comunitat Valenciana número 5807, de data 16 de juliol.  
Examinades les sol·licituds presentades als diferents tipus d'ajudes i les disponibilitats pressupostàries existents, és procedent modificar l'Orde de 7 de febrer de 2008, per a incrementar el crèdit destinat al finançament de les ajudes i beques per al foment de la investigació científica i el desenrotllament tecnològic.  
En virtut d'això, i fent ús de les facultats que em conferix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text refós de la Llei d'Hisenda Pública Valenciana, i l'article 28 de la Llei 5/1983, de 30 de desembre, del Consell,  
ORDENE  
Primer  
Modificar l'Orde de 7 de febrer de 2008, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenrotllament tecnològic a la Comunitat Valenciana, pel que fa a la quantia de l'import global màxim destinat a finançar per mitjà de l'Orde de 28 de desembre de 2007, que serà el que s'indica a continuació:  
Secció 09. Programa 542.50 Investigació, Transferència Tecnològica i Suport a Infraestructures  
capítol IV  
Línia: T4015. Import global màxim: 8.400.000 euros  
Segon  
La present orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 30 d'octubre de 2008  
El conseller d'Educació,  
ALEJANDRO FONT DE MORA TURÓN